**Dječji vrtić CVRČAK Knin**

**Jelenina 3**

**OIB: 84605892507**

**KLASA: 003-06/21-01/10**

**URBROJ: 2182/10-13/06-21-2**

**Knin, 29. rujna 2021. godine**

**IZVOD IZ ZAPISNIKA SA 1. KONSTITUIRAJUĆE SJEDNICE**

**SEDMOG SAZIVA UPRAVNOG VIJEĆA DJEČJEG VRTIĆA CVRČAK KNIN,**

**ODRŽANE DANA 29.09.2021. GODINE**

Na 1. konstituirajućoj sjednici Upravnog vijeća Dječjeg vrtića CVRČAK Knin koja se održala dana 29. rujna 2021. godine u prostorijama Centralnog objekta Dječjeg vrtića CVRČAK Knin sudjelovali su:

1. Tanja Vujasinović, imenovani član Upravnog vijeća iz reda Osnivača,

2. Romana Stanić Jelić, imenovani član Upravnog vijeća iz reda Osnivača,

3. Spomenka Martić, imenovani član Upravnog vijeća iz reda Osnivača,

4. Ana Strunje, izabrani član Upravnog vijeća iz reda odgojitelja i stručnih suradnika,

5. Ana Mijač, izabrani član Upravnog vijeća iz reda roditelja.

Ostali prisutni:

1. Mara Barić, ravnateljica;
2. Andrea Dona Bačić, zapisničar.

**Predložen dnevni red:**

1. Izvješće predsjedavatelja sjednice o izboru članova Upravnog vijeća;
2. Verificiranje mandata izabranih članova Upravnog vijeća;
3. Donošenje Poslovnika o radu Upravnog vijeća Dječjeg vrtića CVRČAK Knin;
4. Izbor predsjednika i zamjenika predsjednika Upravnog vijeća;
5. Donošenje Kurikuluma Dječjeg vrtića CVRČAK Knin za pedagošku godinu 2021./2022.;
6. Donošenje Godišnjeg plana i programa odgojno-obrazovnog rada za godinu 2021./2022.;
7. Financijski plan za 2022. godinu;
8. Donošenje Pravila o arhivskom i dokumentarnom gradivu Dječjeg vrtića CVRČAK Knin;
9. Donošenje Odluke o samostalnosti i radnom vremenu ravnatelja Dječjeg vrtića CVRČAK Knin;
10. Razno.

Ravnateljica Dječjeg vrtića CVRČAK Knin otvorila je sjednicu Upravnog vijeća i utvrdila da su prisutni svi imenovani i izabrani članovi Upravnog vijeća. Također je istaknula da se iz dnevnog reda briše točka Ad7. predloženog dnevnog reda, odnosno donošenje financijskog plana za 2022. godinu.

Slijedom navedenog, ravnateljica Dječjeg vrtića CVRČAK Knin, gđa Mara Barić predložila je sljedeći dnevni red:

1. Izvješće predsjedavatelja sjednice o izboru članova Upravnog vijeća;
2. Verificiranje mandata izabranih članova Upravnog vijeća;
3. Izbor predsjednika i zamjenika predsjednika Upravnog vijeća;
4. Donošenje Poslovnika o radu Upravnog vijeća Dječjeg vrtića CVRČAK Knin;
5. Donošenje Kurikuluma Dječjeg vrtića CVRČAK Knin za pedagošku godinu 2021./2022.;
6. Donošenje Godišnjeg plana i programa odgojno-obrazovnog rada za godinu 2021./2022.;
7. Donošenje Pravila o arhivskom i dokumentarnom gradivu Dječjeg vrtića CVRČAK Knin;
8. Donošenje Odluke o samostalnosti i radnom vremenu ravnatelja Dječjeg vrtića CVRČAK Knin;
9. Razno.

Ravnateljica Dječjeg vrtića CVRČAK Knin pozvala je izabrane i imenovane članove Upravnog vijeća da glasaju o prihvaćanju predloženog dnevnog reda.

Svi imenovani i izabrani članovi Upravnog vijeća jednoglasno su usvojili predloženi dnevni red za 1. konstituirajuću sjednicu Upravnog vijeća sukladno predloženim izmjenama.

**Ad1.** Izvješće predsjedavatelja sjednice o izboru članova Upravnog vijeća

Ravnateljica Dječjeg vrtića CVRČAK Knin istaknula je da Upravno vijeće Dječjeg vrtića CVRČAK Knin broji ukupno pet članova, od čega se tri člana Upravnog vijeća imenuju iz reda osnivača, odnosno grada Knina, a jedan član se izabire iz reda odgojitelja i stručnih suradnika te jedan iz reda roditelja.

Istaknula je da su ispred osnivača imenovane tri članice, koje su djelovale kao članice Upravnog vijeća i u prethodnom sazivu.

Nadalje, navodi da je za člana Upravnog vijeća iz reda odgojitelja i stručnih suradnika izabrana je gđa A.S., odgojiteljica.

Ističe da je kao članica Upravnog vijeća iz reda roditelja izabrana gđa A.M.

Ravnateljica Dječjeg vrtića CVRČAK Knin istaknula je da mandat članova Upravnog vijeća traje četiri godine, a počinje teći od dana konstituiranja Upravnog vijeća.

Slijedom toga, ravnateljica Dječjeg vrtića CVRČAK Knin upoznala je imenovane članove Upravnog vijeća s njihovim obvezama i ovlaštenjima.

**Ad2.** Verificiranje mandata izabranih članova Upravnog vijeća

Ravnateljica Dječjeg vrtića CVRČAK Knin predložila je imenovanim članovima Upravnog vijeća da se predstave.

Svi članovi Upravnog vijeća su se predstavili i naveli svoja zanimanja.

Ravnateljica Dječjeg vrtića CVRČAK Knin je zatim pozvala izabrane i imenovane članove Upravnog vijeća da pokažu osobni dokument radi verificiranja mandata. Slijedom navedenog, izvršena je verifikacija mandata članova Upravnog vijeća sukladno podacima zapisnika o izborima, odnosno rješenjima o imenovanju članova Upravnog vijeća Dječjeg vrtića CVRČAK Knin.

Ravnateljica Dječjeg vrtića CVRČAK Knin pozvala je izabrane i imenovane članove Upravnog vijeća za potvrdu i pristanak na izbor u Upravno vijeće Dječjeg vrtića CVRČAK Knin.

Izabrani i imenovani članovi Upravnog vijeća jednoglasno su potvrdili da se prihvaćaju dužnosti članova Upravnog vijeća.

**Ad3.** Izbor predsjednika i zamjenika predsjednika Upravnog vijeća

Ravnateljica Dječjeg vrtića CVRČAK Knin je pozvala imenovane i izabrane članove Upravnog vijeća na izbor predsjednika i zamjenika predsjednika Upravnog vijeća Dječjeg vrtića CVRČAK Knin.

Imenovani i izabrani članovi Upravnog vijeća jednoglasno su utvrdili da se izbor za predsjednika i zamjenika predsjednika izvrši javnim glasanjem, dizanjem ruku.

Za predsjednicu Upravnog vijeća predložena je gđa R.S.J., a za zamjenicu predsjednice gđa T.V., koje su obje istaknule da prihvaćaju kandidaturu. Drugih prijedloga ni kandidatura nije bilo.

Slijedom navedenog, gđa R.S.J. izabrana je za predsjednicu Upravnog vijeća Dječjeg vrtića CVRČAK Knin, a gđa T.V. za zamjenicu predsjednice Upravnog vijeća Dječjeg vrtića CVRČAK Knin.

Nakon izbora predsjednice i zamjenice predsjednice Upravnog vijeća Dječjeg vrtića CVRČAK Knin, ravnateljica Dječjeg vrtića CVRČAK Knin je predala izabranoj predsjednici Upravnog vijeća Dječjeg vrtića CVRČAK Knin daljnje vođenje sjednice Upravnog vijeća.

**Ad4.** Donošenje Poslovnika o radu Upravnog vijeća Dječjeg vrtića CVRČAK Knin

Ravnateljica Dječjeg vrtića CVRČAK Knin istaknula je da je članovima Upravnog vijeća dostavljen Poslovnik o radu Upravnog vijeća Dječjeg vrtića CVRČAK Knin radi upoznavanja s odredbama kojima se uređuje rad Upravnog vijeća Dječjeg vrtića CVRČAK Knin te davanja prijedloga i primjedbi.

Članovi Upravnog vijeća jednoglasno su istaknuli da nemaju nikakvih prijedloga i primjedbi na Poslovnik o radu Upravnog vijeća te su jednoglasno potvrdili da će nastaviti postupati po odredbama navedenog propisa.

**Ad5.** Donošenje Kurikuluma Dječjeg vrtića CVRČAK Knin za pedagošku godinu 2021./2022.

Ravnateljica Dječjeg vrtića CVRČAK Knin objasnila je kakvi su programi, aktivnosti i projekti predviđeni u predloženom Kurikulumu.

Članica Upravnog vijeća gđa A.S. istaknula je da je ove godine Kurikulum sve bogatiji te da kolegice i kolege teže da Kurikulum bude što posebniji i bogatiji u odnosu na ranije godine.

Ostali članovi Upravnog vijeća nisu imali daljnjih komentara ni upita. Predsjednica Upravnog vijeća pozvala je članove Upravnog vijeća da glasaju po predmetnoj točki.

Članovi Upravnog vijeća jednoglasno su usvojili navedeni prijedlog te je Upravno vijeće Dječjeg vrtića CVRČAK Knin donijelo Odluku o donošenju Kurikuluma Dječjeg vrtića CVRČAK Knin za pedagošku godinu 2021./2022..

ODLUKA: Odluka o donošenju Kurikuluma Dječjeg vrtića CVRČAK Knin za pedagošku godinu 2021./2022.

**Ad6.** Donošenje Godišnjeg plana i programa odgojno-obrazovnog rada za godinu 2021./2022..

Ravnateljica Dječjeg vrtića CVRČAK Knin objasnila je na koji je način organiziran boravak djece u Dječjem vrtiću CVRČAK Knin i kako su formirane skupine u istom te je navela koliko u svakoj skupini ima djece.

U odnosu na strukturu radnih odnosa istaknuto je da su ispunjeni svi kapaciteti i zadovoljeni svi uvjeti radnog mjesta odgojitelj.

U odnosu na materijalne uvjete rada istaknula je da su za pedagošku godinu 2021./2022. predviđeni radovi obnove kotlovnice, a za koju će biti utrošena pozamašna sredstva.

Članovi Upravnog vijeća nisu imali daljnjih prijedloga ni komentara. Predsjednica Upravnog vijeća pozvala je članove Upravnog vijeća da glasaju po predmetnoj točki. Članovi Upravnog vijeća su jednoglasno usvojili navedeni prijedlog Godišnjeg plana i programa odgojno-obrazovnog rada u godini 2021./2022. te je donesena Odluka o donošenju Godišnjeg plana i programa odgojno-obrazovnog rada u godini 2021./2022.

ODLUKA: Odluka o donošenju Godišnjeg plana i programa odgojno-obrazovnog rada u godini 2021./2022.

**Ad7.** Donošenje Pravila o arhivskom i dokumentarnom gradivu Dječjeg vrtića CVRČAK Knin

Tajnica Dječjeg vrtića CVRČAK Knin istaknula je da su predložena Pravila za upravljanje dokumentarnim gradivom Dječjeg vrtića CVRČAK Knin s Popisom dokumentarnog gradiva Dječjeg vrtića CVRČAK Knin s rokovima čuvanja usuglašena s uputama Državnog arhiva u Šibeniku.

Članovi Upravnog vijeća nisu imali daljnjih upita ni komentara. Predsjednica Upravnog vijeća pozvala je članove Upravnog vijeća da glasaju po predmetnoj točki. Članovi Upravnog vijeća jednoglasno su usvojili navedeni prijedlog te je Upravno vijeće donijelo Pravila za upravljanje dokumentarnim grad ivom Dječjeg vrtića CVRČAK Knin s Popisom dokumentarnog gradiva Dječjeg vrtića CVRČAK Knin s rokovima čuvanja.

ODLUKA: Pravila za upravljanje dokumentarnim gradivom Dječjeg vrtića CVRČAK Knin s Popisom dokumentarnog gradiva Dječjeg vrtića CVRČAK Knin s rokovima čuvanja.

**Ad8.** Donošenje odluke o samostalnosti i radnom vremenu ravnatelja Dječjeg vrtića CVRČAK Knin.

Ravnateljica Dječjeg vrtića CVRČAK Knin istaknula je da se navedena odluka, po njenom shvaćanju, odnosi na rad izvan radnog vremena. Objasnila je kako se tu radi o neodgodivim poslovima kao što su suradnja s epidemiološkom službom, organizacija rada zbog čestih bolovanja djelatnika te rješavanje tekućih pitanja.

Tajnica Dječjeg vrtića CVRČAK Knin obrazložila je da zbog posebnosti poslova ravnatelja nije moguće unaprijed odrediti raspored dnevnog radnog vremena već ga ravnatelj određuje samostalno, radi čega je potrebno donijeti posebnu odluku ili na drugi način urediti radno vrijeme ravnatelja.

Slijedom navedenog, obzirom da nijednim aktom nije predviđeno radno vrijeme ravnatelja Dječjeg vrtića CVRČAK Knin, kao radnika na rukovodećem položaju, predloženo je donošenje odluke kojim će ravnatelj samostalno određivati raspored radnog vremena, a na koje se ne primjenjuju odredbe Zakona o radu o radnom vremenu, stanci, dnevnom i tjednom radnom vremenu.

Predsjednica Upravnog vijeća pozvala je članove Upravnog vijeća da glasaju po predmetnoj točki. Članovi Upravnog vijeća jednoglasno su usvojili navedeni prijedlog te je Upravno vijeće donijelo Odluku o samostalnosti i radnom vremenu ravnatelja Dječjeg vrtića CVRČAK Knin.

ODLUKA: Odluka o samostalnosti i radnom vremenu ravnatelja Dječjeg vrtića CVRČAK Knin

**Ad9.** Tajnica Dječjeg vrtića CVRČAK Knin istaknula je da se zapisnik sa 71. sjednice šestog saziva Upravnog vijeća nije uvrstio u dnevni red ove sjednice iz razloga što se dnevni red za konstituirajuću sjednicu Upravnog vijeća Dječjeg vrtića CVRČAK Knin zajedno s materijalima poslao izabranim i imenovanim članovima Upravnog vijeća prije održavanja 71. sjednice šestog saziva Upravnog vijeća, radi poštivanja propisanih rokova. Slijedom navedenog, istaknuto je da će se zapisnik sa 71. sjednice šestog saziva Upravnog vijeća Dječjeg vrtića CVRČAK Knin uputiti na verifikaciju na sljedećoj sjednici Upravnog vijeća, kao i zapisnik s 1. konstituirajuće sjednice.

Članovi Upravnog vijeća nisu imali daljnjih komentara ni upita.

Sjednica Upravnog vijeća dovršena je 29. rujna 2021. godine u 17:00 sati.

Zapisnik sastavila Predsjednica Upravnog vijeća

Andrea Dona Bačić, v.r. Romana Stanić Jelić, vr.